अमरीकी चुनाव में अग्रणी भारतीय चेहरे\nरिपब्लिकन उम्मीदवार जॉन मैकेन के लिए समर्थन जुटाने में इक्का-दुक्का भारतीय ही लगे हैं, ज़्यादातर भारतीय डेमोक्रेट उम्मीदवार
                  ओबामा को जिताने में जुटे हैं. वैसे भी ज़्यादातर भारतीय मूल के लोगों का रुझान डेमोक्रेट समर्थक रहा है.
               

दुनिया के सबसे अहम माने जाने वाले इस चुनाव में बड़ी भूमिका निभाने वाले भारतीय चेहरों का संक्षिप्त परिचय.


प्रीता बंसल

उत्तर प्रदेश के रूड़की ज़िले में पैदा हुईं प्रीता बसंल पेशे से वकील हैं. ओबामा को अंतरराष्ट्रीय मानवाधिकार, इमिग्रेशन और वैदेशिक
                  मामलों पर सलाह देने के अलावा प्रीता भारतीय समुदाय में उनकी पैठ बढ़ाने में जुटी रहती हैं. 
               




विश्व प्रसिद्ध हार्वड लॉ स्कूल से पढ़ीं 42 वर्षीय प्रीता न्यूयॉर्क की एक लॉ फर्म में पार्टनर हैं, वे इससे पहले बिल क्लिंटन
                  प्रशासन के साथ तीन वर्ष तक काम कर चुकी हैं. उन्हें धार्मिक स्वतंत्रता के मामले पर राष्ट्रपति को एक विशेष रिपोर्ट सौंपने की
                  ज़िम्मेदारी दी गई थी. 
               

प्रीता बंसल ओबामा को उनके कॉलेज के दिनों से जानती हैं और कुछ साझा मित्रों ने उन्हें ओबामा के चुनाव अभियान से जोड़ा. वे न्यूयॉर्क
                  की सॉलिसिटर जनरल के पद पर भी रह चुकी हैं. 
               

चुनाव अभियान में जुटने से पहले वे अमरीका की अलग-अलग यूनिवर्सिटियों में संवैधानिक क़ानून पर लेक्चर देने में व्यस्त थीं.

हरि सेवुगन

हरि सेवुगन के माता-पिता 1960 के दशक में आंध्र प्रदेश से अमरीका जाकर बसे थे. हरि सेवुगन डेमोक्रेट उम्मीदवार बराक ओबामा के सबसे
                  नज़दीकी सलाहकारों में से एक हैं और उनके आधिकारिक प्रवक्ता हैं. 
               

सेवुगन का ताल्लुक़ इलिनॉय प्रांत से है जहाँ से बराक ओबामा सीनेटर रहे हैं. हरि सेवुगन ने क़ानून की पढ़ाई इलिनॉय यूनिवर्सिटी
                  से की है. 
               

उनकी विशेषज्ञता राजनीतिक संगठन के क्षेत्र में मानी जाती है, वे ओबामा के साथ पिछले आठ महीने से प्रवक्ता के तौर पर जुटे हुए
                  हैं, अमरीकी टीवी चैनलों और अख़बारों में वे अक्सर अपने नेता की हिमायत करते दिखाई देते हैं. 
               

ओबामा से जुड़ने से पहले सेवुगन क्रिस डॉड को राष्ट्रपति बनवाने की मुहिम में जुटे हुए थे लेकिन उनका पत्ता...\n\ntl;डॉ:
अमरीका के राष्ट्रपति चुनाव में भारतीय मूल के कई लोग अपने उम्मीदवार को व्हाइट हाउस पहुँचाने में प्रमुख भूमिकाओं में रात-दिन
                     जुटे हुए हैं.